ddrg/super_eurlex huggingface dataset:
1)

Artikel 3, stk. 2, erstattes af følgende: »2. For at kunne godkendes til køb under PSPP skal omsættelige gældsværdipapirer opfylde belånbarhedskriterierne for omsættelige aktiver til anvendelse i Eurosystemets kreditoperationer i henhold til fjerde del i Den Europæiske Centralbanks retningslinje (EU) 2015/510 (ECB/2014/60) (*), med forbehold af følgende krav: a) udstederen af eller garanten for det omsættelige gældsværdipapir har en kreditkvalitetsvurdering på mindst kreditkvalitetstrin 3 på Eurosystemets harmoniserede ratingskala udtrykt i form af mindst en offentlig kreditvurdering afgivet af et eksternt kreditvurderingsbureau (ECAI), som er godkendt inden for Eurosystemets rammer for kreditvurdering b) hvis der foreligger flere vurderinger af udstederen eller garanten fra eksterne kreditvurderingsbureauer, anvendes first best-reglen, dvs. at det er den bedste vurdering af udstederen eller garanten fra et eksternt kreditvurderingsbureau, der gælder. Hvis kravene til kreditkvalitet er opfyldt på grundlag af et eksternt kreditvurderingsbureaus vurdering af en garant, skal garantien opfylde karakteristikaene for at være en godkendt garanti som fastsat i artikel 87 og artikel 113-115 i retningslinje (EU) 2015/510 (ECB/2014/60) c) hvis der ikke findes en vurdering af en udsteder eller en garant fra et eksternt kreditvurderingsbureau, skal det omsættelige gældsværdipapir have mindst én vurdering af udstedelsen på mindst kreditkvalitetstrin 3 på Eurosystemets harmoniserede ratingskala fra et eksternt kreditvurderingsbureau d) hvis en kreditvurdering, der er foretaget af et godkendt eksternt kreditvurderingsbureau, af en udsteder, en garant eller en udstedelse ikke opfylder mindst kreditkvalitetstrin 3 i Eurosystemets harmoniserede ratingskala, kan omsættelige gældsværdipapirer kun godkendes, hvis de er udstedt eller fuldt ud garanteret af staten i en medlemsstat i euroområdet under et finansielt støtteprogram, for hvilket Styrelsesrådet har suspenderet anvendelsen af Eurosystemets kreditkvalitetsgrænse i henhold til artikel 8 i retningslinje ECB/2014/31 (**) e) i tilfælde af at et igangværende finansielt støtteprogram tages op til fornyet overvejelse, suspenderes godkendelsen til opkøb under PSPP, og godkendelsen vil kun blive fornyet, såfremt resultatet af gennemgangen er positiv. (*) Den Europæiske Centralbanks retningslinje (EU) 2015/510 af 19. december 2014 om gennemførelsen af Eurosystemets pengepolitiske ramme (ECB/2014/60) (EUT L 91 af 2.4.2015, s. 3)." (**) Den Europæiske Centralbanks retningslinje ECB/2014/31 af 9. juli 2014 om yderligere midlertidige foranstaltninger vedrørende Eurosystemets refinansieringstransaktioner og belånbar sikkerhed og om ændring af retningslinje ECB/2007/9 (EUT L 240 af 13.8.2014, s. 28).«"
(7)

For at hindre unødige forstyrrelser i samhandelen inden for EU og for at undgå, at tredjelande indfører uberettigede handelshindringer, er det nødvendigt hurtigt at afgrænse de oprettede beskyttelses- og overvågningszoner i Italien på EU-plan i samarbejde med denne medlemsstat.
(3)

Efter fjernelse fra listen af kategori O for grænsekontrolstedet i lufthavnen i Marseille har de franske myndigheder moderniseret dette grænsekontrolsted og meddelt, at moderniseringen nu er afsluttet, og at grænsekontrolstedet er egnet til kategori O med fodnote 14, nærmere betegnet for hvirvelløse dyr, vandlevende pryddyr, padder og gnavere. Kategori O med fodnote 14 kan derfor opføres på listen i bilag I til beslutning 2009/821/EF for så vidt angår dette grænsekontrolsted.
(4)

Afgørelse 2014/219/FUSP bør ændres for at tilpasse referencegrundlaget for EUCAP Sahel Mali —
(6)

Derudover har Brasilien anmodet om, at et nyt område af Brasilien godkendes med hensyn til import til Unionen af varer, der er fremstillet af tamkvæg, og som er underkastet den særlige behandling »B«, jf. del 4 i bilag II til beslutning 2007/777/EF. I betragtning af, at området er en del af Brasiliens område, som anerkendes af Verdensorganisationen for Dyresundhed (OIE) som værende frit for mund- og klovesyge (FMD) (4) uden vaccination, og at der anvendes den særlige behandling »B« for de pågældende varer, bør dette område godkendes med hensyn til import af varerne til Unionen.
DA Den Europæiske Unions Tidende C 199/5

RÅDETS AFGØRELSE

af 26. maj 2016

om udpegelse af medlemmer af og suppleanter til bestyrelsen for Det Europæiske Institut for Ligestilling mellem Mænd og Kvinder

(2016/C 199/05)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 1922/2006 af 20. december 2006 om oprettelse af et europæisk institut for ligestilling mellem mænd og kvinder (1), særlig artikel 10, og

ud fra følgende betragtninger:

(1) I artikel 10 i forordning (EF) nr. 1922/2006 fastsættes bl.a., at Rådet udpeger 18 medlemmer af samt suppleanter til bestyrelsen for Det Europæiske Institut for Ligestilling mellem Mænd og Kvinder for en treårig periode.

(2) Atten medlemsstater (Belgien, Tjekkiet, Danmark, Tyskland, Irland, Grækenland, Spanien, Frankrig, Kroatien, Italien, Cypern, Letland, Litauen, Ungarn, Polen, Portugal, Slovenien og Sverige) står for tur til at indstille medlemmer og suppleanter for perioden fra den 1. juni 2016 til den 31. maj 2019.

(3) Regeringerne i de pågældende medlemsstater har forelagt Rådet kandidatlister —

VEDTAGET DENNE AFGØRELSE:

Artikel 1

Følgende udpeges herved til medlemmer af og suppleanter til bestyrelsen for Det Europæiske Institut for Ligestilling mellem Mænd og Kvinder for perioden fra den 1. juni 2016 til den 31. maj 2019:

REGERINGSREPRÆSENTANTER

Land Medlemmer Suppleanter Belgien Michel PASTEEL Liesbet STEVENS Den Tjekkiske Republik Andrea BARŠOVÁ Lucia ZACHARIÁŠOVÁ Danmark Kira APPEL Søren FELDBÆK WINTHER Tyskland Christine MORGENSTERN Birgit SCHWEIKERT Irland Pauline MOREAU John HURLEY Grækenland Anna MEGALOU Spanien Rosa URBÓN IZQUIERDO Paloma LÓPEZ-IZQUIERDO BOTIN Frankrig Stéphanie SEYDOUX Alexis RINCKENBACH Kroatien Helena ŠTIMAC RADIN Gordana OBRADOVIĆ DRAGIŠIĆ Italien Monica PARRELLA Tiziana ZANNINI Cypern Kalliope AGAPIOU–JOSEPHIDES Demetris MICHAELIDES Letland Diāna JAKAITE Agnese GAILE Litauen Rita ŽEMAITYTĖ-TACK Dalia LEINARTĖ Ungarn Zsuzsanna GERBERNÉ FARKAS Tamás Antal HEIZER Polen Rita KAMEDUŁA-TOMASZEWSKA Anna GRĘDZIŃSKA Portugal Maria de Fátima DUARTE Teresa Margarida FRAGOSO Slovenien Maruša GORTNAR Jasna JERAM Sverige Lenita FREIDENVALL Annika MANSNÉRUS

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 26. maj 2016. På Rådets vegne H.G.J. KAMP Formand

(1) EUT L 403 af 30.12.2006, s. 9.
DA Den Europæiske Unions Tidende C 197/2

RÅDETS AFGØRELSE

af 26. maj 2016

om udnævnelse af fire medlemmer af bestyrelsen for Det Europæiske Lægemiddelagentur

(2016/C 197/02)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (1), særlig artikel 65, stk. 1 og 4, og

ud fra følgende betragtninger:

(1) Den 27. januar 2016 forelagde Kommissionen i overensstemmelse med artikel 65, stk. 1, i forordning (EF) nr. 726/2004 en liste over kandidater, som repræsenterer patientorganisationer, lægeorganisationer og dyrlægeorganisationer, og som skal udnævnes til bestyrelsen for Det Europæiske Lægemiddelagentur.

(2) Europa-Parlamentet har gennemgået listen over kandidater og sendte Rådet sin holdning hertil den 21. april 2016 —

VEDTAGET DENNE AFGØRELSE:

Artikel 1

Følgende udnævnes herved til medlemmer af bestyrelsen for Det Europæiske Lægemiddelagentur for en periode på tre år fra den 15. juni 2016:

PATIENTORGANISATIONER LÆGEORGANISATIONER DYRLÆGEORGANISATIONER Yann LE CAM Ilaria PASSARANI Wolf-Dieter LUDWIG Nancy DE BRIYNE

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 26. maj 2016. På Rådets vegne H.G.J. KAMP Formand

(1) EUT L 136 af 30.4.2004, s. 1.
(1)

Ved forordning (EF) nr. 178/2002 er der fastlagt generelle principper, som i Unionen og på nationalt plan finder anvendelse på fødevarer generelt og på fødevaresikkerhed i særdeleshed. Forordningen indeholder bestemmelser om beredskabsforanstaltninger, som Kommissionen skal træffe, hvis det er åbenbart, at fødevarer importeret fra et tredjeland må formodes at udgøre en alvorlig risiko for menneskers sundhed.
3)

Artikel 3, stk. 3, erstattes af følgende: »3. Styrelsesrådet kan, for så vidt angår de nationale centralbanker, der har behov for en længere indfasningsperiode under forberedelsesfasen til at udarbejde eller opnå adgang til de omfattende databaser for granulære data om kreditter, give individuelle midlertidige undtagelser fra forpligtelsen til at anvende de specifikke forberedelsesforanstaltninger, der er defineret i stk. 1. Længden af den konkrete undtagelse skal være strengt begrænset til det minimum, der er nødvendigt, for at den berørte nationale centralbank under forberedelsesfasen kan opfylde de forberedelsesforanstaltninger, der er omfattet af undtagelsen, og skal under alle omstændigheder fastsættes på en sådan måde, at det er muligt for alle de nationale centralbanker i Eurosystemet at nå målene, der er fastsat i artikel 1. Enhver adgangsret til fortrolig statistisk information, som kan udledes fra de granulære data om kreditter, der er overført til ECB som en del af en konkret forberedelsesforanstaltning, suspenderes i forhold til alle nationale centralbanker, der er omfattet af en midlertidig undtagelse fra denne foranstaltning. Styrelsesrådet kan beslutte, at yderligere passende begrænsninger skal pålægges de enkelte nationale centralbanker, der er omfattet af undtagelser fra dette stykke.«
(3)

Udviklingen i den nuværende epidemiologiske situation i Unionen for så vidt angår afrikansk svinepest bør indgå i vurderingen af den risiko, der udgøres af den dyresundhedsmæssige situation for så vidt angår denne sygdom i Letland. For at målrette de dyresundhedsmæssige bekæmpelsesforanstaltninger og for at forhindre yderligere spredning af afrikansk svinepest samt for at hindre unødvendige forstyrrelser i samhandelen inden for Unionen og for at undgå, at tredjelande indfører uberettigede handelshindringer, bør EU-listen over områder, der er omfattet af de dyresundhedsmæssige bekæmpelsesforanstaltninger, der er fastlagt i bilaget til gennemførelsesafgørelse 2014/709/EU, ændres med henblik på at tage hensyn til ændringerne i den nuværende epidemiologiske situation for så vidt angår den pågældende sygdom i Letland.
DA Den Europæiske Unions Tidende L 141/78

RÅDETS AFGØRELSE (EU, Euratom) 2016/848

af 25. maj 2016

om beskikkelse af et medlem af Det Europæiske Økonomiske og Sociale Udvalg efter indstilling fra Kongeriget Danmark

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 302,

under henvisning til traktaten om oprettelse af Det Europæiske Atomenergifællesskab, særlig artikel 106 A,

under henvisning til indstilling fra den danske regering,

under henvisning til udtalelse fra Europa-Kommissionen, og

ud fra følgende betragtninger:

(1) Rådet vedtog den 18. september og den 1. oktober 2015 afgørelse (EU, Euratom) 2015/1600 (1) og (EU, Euratom) 2015/1790 (2) om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2015 til den 20. september 2020.

(2) Der er blevet en plads ledig som medlem af Det Europæiske Økonomiske og Sociale Udvalg, efter at Mikkel DALSGAARDs mandatperiode er udløbet —

VEDTAGET DENNE AFGØRELSE:

Artikel 1

Klaus MATTHIESEN, Head of Negotiations, Confederation of Professionals in Denmark (FTF), beskikkes som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2020.

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 25. maj 2016. På Rådets vegne J.R.V.A. DIJSSELBLOEM Formand

(1) Rådets afgørelse (EU, Euratom) 2015/1600 af 18. september 2015 om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2015 til den 20. september 2020 (EUT L 248 af 24.9.2015, s. 53).

(2) Rådets afgørelse (EU, Euratom) 2015/1790 af 1. oktober 2015 om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2015 til den 20. september 2020 (EUT L 260 af 7.10.2015, s. 23).
(4)

Den Europæiske Fødevaresikkerhedsautoritet (EFSA) offentliggjorde den 8. februar 2016 en videnskabelig rapport om evaluering af revisionen af BSE-overvågningsordningen i Kroatien (3) (i det følgende benævnt »EFSA-rapporten«). Det fremgår af EFSA-rapporten, at tilføjelsen af Kroatien til den epidemiologiske enhed bestående af de 25 medlemsstater, som for øjeblikket er opført i bilaget til beslutning 2009/719/EF, hvis det antages, at den nuværende overvågningsordning som fastsat i beslutning 2009/719/EC gennemføres for de 25 medlemsstater, ville resultere i, at det er muligt i en epidemiologisk enhed bestående af 25 medlemsstater plus Kroatien at opdage BSE med en udgangsprævalens på mindst 1 pr. 3 789 838 i populationen af voksent kvæg med et konfidensniveau på 95 %. Den udgangsprævalens er mere følsom end minimumkravene til udgangsprævalensen for type A-overvågning, der er defineret som 1 tilfælde pr. 100 000 i populationen af voksent kvæg i et land eller en region, jf. kapitel D, punkt 1, litra a), i bilag II til forordning (EF) nr. 999/2001, ved et konfidensinterval på 95 %.
DA Den Europæiske Unions Tidende L 132/103

DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2016/808

af 18. maj 2016

om udnævnelse af den øverstbefalende for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) (ATALANTA/2/2016)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 6, og

ud fra følgende betragtninger:

(1) Rådet bemyndigede i henhold til artikel 6, stk. 1, i fælles aktion 2008/851/FUSP Den Udenrigs- og Sikkerhedspolitiske Komité (PSC) til at træffe afgørelse om udnævnelse af den øverstbefalende for EU-operationen for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (»øverstbefalende for EU-operationen«).

(2) Den 3. juli 2014 vedtog PSC afgørelse 2014/433/FUSP (2) om udnævnelse af generalmajor Martin SMITH til øverstbefalende for EU-operationen.

(3) Det Forenede Kongerige har foreslået, at brigadegeneral Robert A. MAGOWAN efterfølger generalmajor Martin SMITH som øverstbefalende for EU-operationen.

(4) EU's Militærkomité støtter dette forslag.

(5) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1

Brigadegeneral Robert A. MAGOWAN udnævnes herved til øverstbefalende for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) fra den 3. juni 2016.

Artikel 2

Afgørelse 2014/433/FUSP ophæves.

Artikel 3

Denne afgørelse træder i kraft på dagen for vedtagelsen.

Den anvendes fra den 3. juni 2016.

Udfærdiget i Bruxelles, den 18. maj 2016. På Den Udenrigs- og Sikkerhedspolitiske Komités vegne W. STEVENS Formand

(1) EUT L 301 af 12.11.2008, s. 33.

(2) Den Udenrigs- og Sikkerhedspolitiske Komités afgørelse Atalanta/3/2014 af 3. juli 2014 om udnævnelse af den øverstbefalende for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) (2014/433/FUSP) (EUT L 198 af 5.7.2014, s. 5).
(8)

Efter den nævnte ændring gav Kommissionen Sri Lanka mulighed for at fortsætte dialogen i overensstemmelse med de indholdsmæssige og proceduremæssige krav i forordning (EF) nr. 1005/2008. Kommissionen fortsatte med at indhente og efterprøve alle oplysninger, som den anså for nødvendige, herunder mundtlige og skriftlige bemærkninger, med sigte på at give Sri Lanka mulighed for at afhjælpe den situation, der lå til grund for landets opførelse på listen, og med at træffe konkrete foranstaltninger til afhjælpning af de påviste mangler. Den proces resulterede i Kommissionens anerkendelse af, at Sri Lanka har rettet op på situationen og truffet afhjælpende foranstaltninger.
DA Den Europæiske Unions Tidende C 223/5

RÅDETS AFGØRELSE

af 16. juni 2016

om genudnævnelse af suppleanten for formanden for EF-Sortsmyndighedens appelkammer

(2016/C 223/06)

RÅDET FOR DEN EUROPÆISKE UNION HAR —

under henvisning til Rådets forordning (EF) nr. 2100/94 af 27. juli 1994 om EF-sortsbeskyttelse (1), særlig artikel 47, stk. 1, og

ud fra følgende betragtninger:

(1) Ved afgørelse af 12. juli 2011 (2) udnævnte Rådet Sari Kaarina HAUKKA til suppleant for formanden for EF-Sortsmyndighedens appelkammer.

(2) Sari Kaarina HAUKKAs mandat udløber den 14. oktober 2016.

(3) Den 4. maj 2016 foreslog Kommissionen efter at have indhentet positiv udtalelse fra EF-Sortsmyndighedens administrationsråd, at Sari Kaarina HAUKKA genudnævnes —

VEDTAGET DENNE AFGØRELSE:

Artikel 1

Sari Kaarina HAUKKA genudnævnes som suppleant for formanden for EF-Sortsmyndighedens appelkammer for en periode på fem år med virkning fra den 15. oktober 2016.

Artikel 2

Formanden for EF-Sortsmyndighedens administrationsråd bemyndiges til at træffe alle nødvendige foranstaltninger til gennemførelse af artikel 1.

Artikel 3

Denne afgørelse træder i kraft på dagen for vedtagelsen.

Udfærdiget i Luxembourg, den 16. juni 2016. På Rådets vegne L. F. ASSCHER Formand

(1) EFT L 227 af 1.9.1994, s. 1.

(2) Rådets afgørelse af 12. juli 2011 om udnævnelse af en suppleant for formanden for EF-Sortsmyndighedens appelkammer (EUT C 209 af 15.7.2011, s. 17).
(1)

Det er afgørende, at det sikres, at Den Europæiske Fødevaresikkerhedsautoritet (EFSA) er uafhængig, at den besidder en høj videnskabelig standard, samt at den er åben og effektiv. Det er også absolut nødvendigt at sikre EFSA's samarbejde med medlemsstaterne.
(3)

Den 4. maj 2016 foreslog Kommissionen efter at have indhentet positiv udtalelse fra EF-Sortsmyndighedens administrationsråd, at Martin EKVAD genudnævnes —
b)

som suppleanter: — Lyubka Veselinova ALEKSANDROVA, Mayor of Levski Municipality, — Georgi Aleksandrov CHAKAROV, Mayor of Polski Trambesh Municipality, — Dobromir Stoykov DOBREV, Mayor of Gorna Oryahovitsa Municipality, — Emil Stanev KABAIVANOV, Mayor of Karlovo Municipality, — Korneliya Dobreva MARINOVA, Mayor of Lovech Municipality, — Georg Leonidov SPARTANSKI, Mayor of Pleven Municipality.
1)

Artikel 8, stk. 2, erstattes af følgende: »2. ECB kan bestille supplerende varer, tjenesteydelser eller bygge- og anlægsarbejder fra den oprindelige entreprenør, uanset deres værdi, forudsat at de nødvendige ændringer, der skal foretages i den oprindelige kontrakt, ikke er væsentlige. Ændringer anses for at være væsentlige, hvis de ændrer kontraktens overordnede karakter, navnlig hvis en eller flere af følgende betingelser er opfyldt: a) ændringen indfører betingelser, som, hvis de havde været en del af den oprindelige udbudsprocedure, ville have givet andre ansøgere end de oprindeligt udvalgte adgang eller givet mulighed for at acceptere et andet tilbud end det oprindeligt accepterede, eller som ville have tiltrukket yderligere deltagere i udbudsproceduren b) ændringen ændrer kontraktens økonomiske balance til entreprenørens fordel på en måde, som den oprindelige kontrakt ikke gav mulighed for c) ændringen medfører en betydelig udvidelse af kontraktens anvendelsesområde d) en ny entreprenør erstatter den entreprenør, som oprindelig var blevet tildelt kontrakten, i andre tilfælde end dem, der er nævnt i stk. 4. Ændringer anses under alle omstændigheder ikke for at være væsentlige, hvis deres samlede værdi forbliver under a) de relevante tærskler i artikel 4, stk. 3, og b) 10 % af værdien af den oprindelige kontrakt for vareindkøb og tjenesteydelser eller 15 % af værdien af den oprindelige bygge- og anlægskontrakt.«
a)

I stk. 1 tilføjes følgende afsnit: »Det finansielle referencegrundlag til dækning af udgifterne til EULEX KOSOVO fra den 15. juni 2016 til den 14. juni 2017 fastsættes til 63 600 000 EUR. Af det beløb, der er anført i niende afsnit, skal 34 500 000 EUR dække EULEX KOSOVOs udgifter til gennemførelse af sit mandat i Kosovo fra den 15. juni til den 14. december 2016, og 29 100 000 EUR skal dække støtte til de overflyttede retslige procedurer i en medlemsstat fra den 15. juni 2016 til den 14. juni 2017. Sidstnævnte beløb skal også med tilbagevirkende kraft dække udgifter til støtte for de overflyttede retslige procedurer fra den 1. april 2016. Kommissionen undertegner en tilskudsaftale med en justitssekretær, der handler på vegne af et justitskontor med ansvar for forvaltning af de overflyttede retslige procedurer, for det pågældende beløb. Tilskudsreglerne i Europa-Parlamentets og Rådets forordning (EU, Euratom) nr. 966/2012 (**) finder anvendelse på denne tilskudsaftale. Det finansielle referencegrundlag for den efterfølgende periode for EULEX KOSOVO fastsættes af Rådet. (**) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).«"
DA Den Europæiske Unions Tidende C 214/2

RÅDETS AFGØRELSE

af 9. juni 2016

om udnævnelse af et medlem af og suppleanter til Det Rådgivende Udvalg for Sikkerhed og Sundhed på Arbejdspladsen for Rumænien

(2016/C 214/02)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets afgørelse af 22. juli 2003 om nedsættelse af et rådgivende udvalg for sikkerhed og sundhed på arbejdspladsen (1), særlig artikel 3,

under henvisning til den kandidatliste, som medlemsstaternes regeringer har forelagt Rådet, og

ud fra følgende betragtninger:

(1) Rådet har ved afgørelse af 24. februar 2016 (2) udnævnt medlemmerne af og suppleanterne til Det Rådgivende Udvalg for Sikkerhed og Sundhed på Arbejdspladsen for perioden fra den 29. februar 2016 til den 28. februar 2019.

(2) Rumæniens regering har foretaget yderligere indstillinger til tre pladser, der skal besættes —

VEDTAGET DENNE AFGØRELSE:

Artikel 1

Til medlem af og suppleanter til Det Rådgivende Udvalg for Sikkerhed og Sundhed på Arbejdspladsen udnævnes for perioden indtil den 28. februar 2019:

REPRÆSENTANTER FOR ARBEJDSGIVERORGANISATIONER

Land Medlem Suppleanter Rumænien Daniela SÂRBU Ovidiu NICOLESCU Daniela TĂNASE

Artikel 2

Rådet vil på et senere tidspunkt udnævne de endnu ikke indstillede medlemmer og suppleanter.

Artikel 3

Denne afgørelse træder i kraft på dagen for vedtagelsen.

Udfærdiget i Luxembourg, den 9. juni 2016. På Rådets vegne G.A. VAN DER STEUR Formand

(1) EUT C 218 af 13.9.2003, s. 1.

(2) Rådets afgørelse af 24. februar 2016 om udnævnelse af medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen (EUT C 79 af 1.3.2016, s. 1).